Blaze7451/Wiki-th-20250601 huggingface dataset:
อำเภอคาซูโนะ

นครคาซูโนะ
อำเภอคาซูโนะ (Kazuno-gun) เป็นอำเภอในจังหวัดอากิตะ ประเทศญี่ปุ่น อำเภอคาซูโนะมีประชากรประมาณ 5,749 คน (ณ เดือนมิถุนายน 2013) มีพื้นที่ 201.95 ตารางกิโลเมตร อําเภอนี้ประกอบด้วยเมืองโคซากะเพียงเมืองเดียว ในอดีตนครคาซูโนะทั้งหมดเคยเป็นส่วนหนึ่งของอำเภอคาซูโนะ

**เมืองและหมู่บ้าน**
 โคซากะ
หมวดหมู่:อําเภอในจังหวัดอากิตะ
วิกิพีเดีย:หลายแหล่งข้อมูล

วิกิพีเดีย:ความโดดเด่น ระบุว่า "ไม่กำหนดจำนวนของแหล่งข้อมูลที่ต้องการ.... แต่ก็คาดหวังว่าจะมีแหล่งข้อมูลจากหลายแหล่ง" เพื่อให้ผ่านเกณฑ์ความโดดเด่น คำว่าหลายแหล่งก็ดูมีความคลุมเครือในนโยบายนี้ เพราะ "แหล่งข้อมูลก็ผันแปลไปกับคุณภาพและความลึกที่ครอบคลุม"
แม้ตามสามัญสำนึกที่ดูเข้มงวดที่สุด คำว่า "หลาย" จะหมายถึง "มากกว่าหนึ่ง" แต่ในบางกรณีก็มีความเป็นไปได้ที่จะทำให้โดดเด่นด้วยอ้างอิงจากสองแหล่ง โดยยึดจากมาตรฐานที่มีอยู่ของชุมชนวิกิพีเดีย การโต้แย้งเรื่องความโดดเด่นจะถูกปัดตกไปหาก มีแหล่งอ้างอิงสามแหล่งเชิงลึกจากแหล่งข้อมูลที่น่าเชื่อถือได้จากแหล่งที่อิสระต่อกัน เป็นเรื่องสำคัญที่ต้องย้ำเรื่องคุณภาพของแหล่งอ้างอิงที่สามารถโต้แย้งได้อย่างเสมอ ผลของการโต้แย้งสำเร็จจะเป็นการลดจำนวน "แหล่งอ้างอิงเชิงลึกที่ดี"  
เมื่อพิจารณาคุณภาพของแหล่งข้อมูล จะเป็นการดี (แต่ไม่ได้บังคับ) หากผู้เขียนและ/หรือสำนักพิมพ์ผู้เผยแพร่จะมีชื่อเสียงและมีบทความในวิกิพีเดียด้วย แต่หากผู้เขียนมีความเลื่องชื่อด้านการเขียนเรื่องพิเรน หรือสำนักพิมพ์ที่มีชื่อด้านการเป็นสื่อแท็บลอยด์ ก็จะเป็นการลดคุณภาพของแหล่งอ้างอิงนั้น

**การใช้**
ขณะที่การมีอ้างอิงหลายแหล่งต้องมีการพิสูจน์ยืนยัน แต่แหล่งอ้างอิงหลายแหล่งก็ไม่จำเป็นต้องมีเสมอไปเพื่อแสดงความโดดเด่น วิกิพีเดียมีเกณฑ์ที่เรียกว่า "สันนิษฐานว่าโดดเด่น" ตัวอย่างของเกณฑ์ที่สันนิษฐานว่าโดดเด่น เช่น- วิกิพีเดีย:ความโดดเด่น (ดนตรี) เป็นเกณฑ์ที่สันนิษฐานว่าโดดเด่นสำหรับ "นักดนตรี นักแต่งเพลง อัลบัม ซิงเกิล และเพลง"- :en:WP:ATHLETE เป็นเกณฑ์ที่สันนิษฐานว่าโดดเด่นสำหรับนักกีฬา- :en:WP:POLITICIAN เป็นเกณฑ์ที่สันนิษฐานว่าโดดเด่นสำหรับนักการเมือง- :en:WP:NACADEMIC เป็นเกณฑ์ที่สันนิษฐานว่าโดดเด่นสำหรับสถาบันการศึกษา- :en:WP:NTV เป็นเกณฑ์ที่สันนิษฐานว่าโดดเด่นสำหรับรายการโทรทัศน์- :en:WP:NFILM เป็นเกณฑ์ที่สันนิษฐานว่าโดดเด่นสำหรับภาพยนตร์
แหล่งอ้างอิงหลายแหล่งคงจำเป็นสำหรับการแสดงความโดดเด่นในกรณีที่ไม่มีเกณฑ์ความโดดเด่นเฉพาะ
หมวดหมู่:เรียงความในวิกิพีเดีย
อังเนียตา เฟ็ลต์สกูก

อังเนียตา เฟ็ลต์สกูก (Agnetha Fältskog, sv-Agnetha Fältskog.ogg) เกิดเมื่อวันที่ 5 เมษายน ค.ศ. 1950 เป็นนักร้อง นักแต่งเพลง นักดนตรี และนักแสดงชาวสวีเดน เริ่มประสบความสำเร็จในสวีเดนเมื่อออกอัลบั้มชุดแรกของตัวเองเมื่อ ค.ศ. 1968 และต่อมาประสบความสำเร็จระดับนานาชาติในคริสต์ทศวรรษ 1970 จากการเป็นสมาชิกวงป็อปที่ชื่อแอ็บบา วงมียอดขายอัลบัมและซิงเกิ้ลมากกว่า 180 ล้านชุดทั่วโลก ถือเป็นหนึ่งในศิลปินที่มียอดขายมากที่สุดในประวัติศาสตร์
หลังจากแอ็บบาแยกวงอย่างไม่เป็นทางการในเดือนธันวาคม 1982 เฟ็ลต์สกูกได้ออกมาเป็นศิลปินเดี่ยวนานทศวรรษ ออกสามอัลบัมและแสดงนำในภาพยนตร์ ในยุคคริสต์ทศวรรษ 1990 เธอเงียบหายไปจากสาธารณชน และย้ายถิ่นฐาน มาอยู่ที่เอเกเรอ 
หลังจากหยุดทำเพลงมาร่วม 16 ปี จึงออกอัลบัมใหม่ที่ชื่อ My Colouring Book ในปี 2004 เธอกลับมาอีกครั้งในปี 2013 กับอัลบัม A ถือเป็นอัลบัมเดี่ยวที่ประสบความสำเร็จที่สุดของเธอบนชาร์ตในสหราชอาณาจักร ภายหลังแอ็บบาได้กลับมารวมตัวกันใหม่ เธอจึงกลับมาเป็นสมาชิกวงอีกครั้ง

**อ้างอิง**
หมวดหมู่:นักร้องสวีเดน
หมวดหมู่:บุคคลจากเยินเชอปิง
หมวดหมู่:แอ็บบา
นัม จี-ฮย็อน

นัม จี-ฮย็อน (남지현; เกิด 17 กันยายน 1995) เป็นนักแสดงชาวเกาหลีใต้ที่ประสบความสำเร็จ และเป็นที่ชื่นชอบสำหรับบทบาทของเธอใน ซอนต็อก มหาราชินีสามแผ่นดิน, คดีป่วน ชวนให้รัก, รัก 100 วันของฉันและองค์ชาย และ ย้อนเวลาแก้อดีต

**การศึกษา**
เธอเข้าเรียนที่มหาวิทยาลัยโซกัง ในสาขาจิตวิทยา ในปี ค.ศ. 2014 และสำเร็จการศึกษาระดับปริญญาในปี ค.ศ. 2020

**อาชีพ**

**2004-2015: จุดเริ่มต้นการเป็นนักแสดงเด็ก**
นัม เริ่มต้นอาชีพนักแสดงเด็กของเธอและเป็นที่รู้จักจากบทบาทใน ตระกูลรักหักเหลี่ยมแค้น (2008), ซอนต็อก มหาราชินีสามแผ่นดิน ในบทของ องค์หญิงต็อกมาน ในวัยรุ่น (2009), Will It Snow for Christmas? (2009), Angel Eyes (2014) และ What Happens to My Family? (2014). เธอยังปรากฏตัวในมินิซีรีส์เรื่อง Girl Detective, Park Hae-sol, ละครวัยรุ่นเรื่อง To the Beautiful You ภาพยนตร์เรื่อง A Reason to Live และ Hwayi: A Monster Boy

**2016-ปัจจุบัน: ความนิยมที่เพิ่มขึ้นและบทบาทนำ**
ในปี ค.ศ. 2016 ละครเรื่องแรกของเธอในฐานะนักแสดงนำเต็มตัวคือเรื่อง ชอปปิง คิง หลุย แนวโรแมนติกคอมเมดีของเอ็มบีซีที่แสดงคู่กับ ซอ อิน-กุก ซึ่งเธอสร้างความประทับใจให้ผู้ชมอย่างมากจากการแสดงของเธอ
ในปี ค.ศ. 2017 เธอได้แสดงในซีรีส์เรื่อง คดีป่วน ชวนให้รัก ทางช่องเอสบีเอสร่วมกับ จี ชัง-อุก  ซีรีส์เรื่องนี้มีส่วนแบ่งผู้ชมเพียงเล็กน้อย แต่ก็สามารถเอาชนะคู่แข่งได้ด้วยการเพิ่มผู้ชมในกลุ่มประชากรที่มีอายุ 20-49 ปี รวมถึงการสตรีมต่อเนื่องกันเป็นสัปดาห์
ในปี ค.ศ. 2018 นัมได้แสดงร่วมกับ ดี.โอ. แห่งวงเอ็กโซ ในละครรักประวัติศาสตร์เรื่อง รัก 100 วันของฉันและองค์ชาย ซีรีส์นี้ประสบความสำเร็จอย่างมาก โดยกลายเป็นละครเกาหลีที่มีเรทติ้งสูงสุดอันดับ 5 ในประวัติศาสตร์เคเบิลทีวี
ในปี ค.ศ. 2020 นัม ได้แสดงในภาพยนตร์ระทึกขวัญลึกลับแฟนตาซี 365: Repeat the Year ในบทนักเขียนเว็บตูนผู้ชอบความสมบูรณ์แบบ

**ผลงาน**

**ภาพยนตร์**
นัมในปี 2009

**ละครโทรทัศน์**
นัมในปี 2012

**อ้างอิง**

**แหล่งข้อมูลอื่น**
  Nam Ji-hyun at Management Soop-  name=Nam Ji-hyun- Nam Ji-hyun- Nam Ji-hyun- Nam Ji-hyun
หมวดหมู่:นักแสดงเกาหลีใต้
หมวดหมู่:นักแสดงเด็กหญิงชาวเกาหลีใต้
หมวดหมู่:บุคคลที่เกิดในปี พ.ศ. 2538
หมวดหมู่:นักแสดงหญิงจากอินช็อน
มัสรัต ซหรา

มัสรัต ซหรา (Masrat Zahra; เกิด 8 ธันวาคม 1993) เป็นนักข่าวฟรีแลนซ์สายงานภาพถ่ายข่าว (photojournalist) จากเมืองศรีนคร ชัมมูและกัศมีร์ เธอทำงานมุ่งเน้นไปที่เรื่องราวของชุมชนและสตรี เธอได้ระยรางวัล 2020 ความกล้าหาญในสายงานภาพถ่ายสำหรับข่าว อันยา นีดริงเฮาส์ ("Anja Niedringhaus Courage" in Photojournalism) จากมูลนิธิสื่อสตรีสากล และรางวัลคนข่าวกล้าหาญและมีจริยธรรมปีเตอร์ มัคเลอร์ (Peter Mackler Award for Courageous and Ethical Journalism) ในปี 2020

**ประวัติ**
มัสรัต ซหรา เกิดในย่านฮะวาล ของเมืองศรีนคร ในครอบครัวชาวมุสลิม ยิดาเป็นคนขับรถบรรทุกและมารดาเป็นแม่บ้าน เธอเข้าศึกษาต่อด้านวารสารศาสตร์ที่มหาวิทยาลัยกลางกัศมีร์ เธอมีผลงานการถ่ายภาพข่าวจากข้อพิพาทกัศมีร์ที่ถูกนำไปใช้รายงานต่อโดยสำนักข่าวจากนานาชาติ เช่น เดอะวอชิงตันโพสต์, เดอะฮิวมานิทาเรียน, ทีอาร์ทีเวิลด์, อัลจาซีรา, เดอะคาราวาน และเดอะซัน
ในวันที่ 3 สิงหาคม 2019 ก่อนการยกเลิกสถานะพิเศษของรัฐชัมมูและกัศมีร์ เธอได้รับมอบหมายให้ส่งผลงานให้กับเจอร์นัลลิสตส์อันเดอร์ฟายร์ (Journalists Under Fire) นิทรรศการที่จะจัดขึ้นในนครนิวยอร์ก โดยยูไนเต็ดโฟโต้อินดัสทรีส์ (United Photo Industries) และ เซนต์แอนส์แวร์เฮาส์ (St Ann's Warehouse) ร่วมกับคณะกรรมการปกป้องนักข่าว อย่างไรก็ตาม สองวันถัดมาในวันที่ 5 รัฐบาลทำการตัดอินเทอร์เน็ตทั่วชัมมูและกัศมีร์ ส่งผลให้เธอไม่สามารถส่งผลงานเข้าจัดแสดงได้ทันท่วงที
ในเดือนเมษายน 2020 กองบังคับการตำรวจชัมมูและกัศมีร์ขึ้นชื่อซหราในรายงานเอฟไออาร์ภายใต้รัฐบัญญัติกิจกรรมอันขัดต่อกฎหมาย (การป้องกัน) ซึ่งปกติมีไว้ใช้กับผู้ก่อการร้าย ตำรวจอ้างว่าได้รับแจ้งว่าซหราทำการอัปโหลดโพสต์ที่มีเนื้อหา "ชังชาติ" ("anti-national posts") ขึ้นบนเฟซบุ๊กโดยมีเป้าหมายเพื่อ "จงใจจะก่ออาชญากรรมโดยการปลุกปั่นเยาวชน" (criminal intention to induce the youth) ในขณะที่ความเป็นจริงเธอมีแค่อัปโหลดภาพถ่ายข่าวของเธอเท่านั้น การกระทำนี้ถูกประณามว่าเป็นการโจมตีนักข่าว โดยนักวิชาการและนักเคลื่อนไหว 450 คนลงนามประณามname=UAPA

**รางวัล**
ในปี 2020 ซหราได้รับรางวัลความกล้าหาญในการถ่ายภาพข่าว อันยา นีดริงเฮาส์ (Anja Niedringhaus Courage in Photojournalism) จากมูลนิธิสื่อสตรีสากล

**อ้างอิง==
ช็อง อึน-คย็อง

ช็อง อึน-คย็อง (Korean: 정은경; Hanja: 鄭銀敬; Jeong Eun-kyeong หรือ Jung Eun-kyeong; เกิด 9 กรกฎาคม 1965) เป็นผู้เชี่ยวชาญด้านโรคติดเชื้อและสาธารณสุข อธิการบดีกรมควบคุมป้องกันโรค เกาหลี (KDCA) ตั้งแต่เดือนกันยายน 2020 ช็องเคยเป็นผู้กำกับศูนย์ป้องกันควบคุมโรค เกาหลี (KCDC) องค์กรเก่าก่อนจะยุบเปลี่ยนมาเป็น KDCA เธอเป็นผู้หญิงคนแรกที่ได้รับตำแหน่งนี้ในศูนย์ที่ก่อตั้งตั้งแต่ปี 1981
ในระหว่างการระบาดของไข้หวัดนก 2009 ช็องเป็นผู้นำของสำนักนโยบายโรค กระทรวงสุขภาพและสวัสดิการ ในปี 2015 ระหว่างการระบาดของโรคเมอรส์ เธอเป็นผู้แถลงการณ์แก่สื่อและดูแลการควบคุมบริหารวิกฤต ในฐานะหัวหน้าศูนย์ป้องกันโรคของ KCDC และทีมตรวจสอบโรคภาคสนามของศูนย์ ในปี 2016 ช็องเป็นหนึ่งในเจ้าหน้าที่สาธารณสุขเก้าคนที่คณะกรรมการตรวจสอบบัญชีมีคำสั่งให้พักงาน เนื่องจากไม่สามารถหยุดยั้งการระบาดของโรคไวรัส MERS ที่เลวร้ายที่สุดนอกตะวันออกกลาง ท้ายที่สุด คำสั่งพักงานถูกลดลงเหลือเป็นการพักจ่ายเงินเดือนเป็นเวลาหนึ่งเดือนหลังคณะกรรมการตรวจสอบบัญชีถูกวิจารณ์อย่างหนักในขุมชนแพทย์และนักวิทจาศาสตร์ว่าเลือกปฏิบัติในการลงโทษเฉพาะนักวิทยาศาสตร์ของศูนย์ มากกว่าที่จะไปลงโทษที่นักการเมืองและส่วนกำกับนโยบายของรัฐ นับตั้งแต่ช่วงแรกของการระบาดของโรคโควิด-19 ในเดือนมกราคม 2020 ช็องเป็นผู้แถลงการณ์และรายงานสถานการณ์รายวัน และตอบคำถามสื่อด้วยตนเอง นับตั้งแต่พฤษภาคม 2020 ทุกวันเว้นสองวัน สลับกับเจ้าหน้าที่ระดับสูงคนอื่น ๆ
ช็องได้รับการขึ้นชื่อเป็น100 บุคคลทรงอิทธิพลแห่งปีโดยไทม์ ประจำปี 2020, 100 สตรีของบีบีซี ประจำปี 2020 และ 50 บุคคลแห่งปีของบลูมเบิร์ก

**การศึกษา**
ช็องจบการศึกษารวมสามปริญญา ทั้งหมดจากมหาวิทยาลัยแห่งชาติโซล ได้แก่แพทยศาสตร์บัณฑิต, ปริญญาโทด้านสาธารณสุขศาสตร์ และปริญญาเอกด้านเวชศาสตร์ป้องกัน

**รางวัล**
 บุคคลผู้ทรงอิทธิพลแห่งปี 100 คนโดย ไทม์ ประจำปี 2020- 100 สตรี โดยบีบีซี ประจำปี 2020- บลูมเบิร์ก 50 ประจำปี 2020

**อ้างอิง ==
เยเลนา โอซีโปวา (นักเคลื่อนไหว)

เยเลนา โอซีโปวา ขณะประท้วงเมื่อปี 2019
เยเลนา โอซีโปวา (Елена Осипова; Yelena Osipova; เกิดปี 1945) เป็นศิลปินและนักกิจกรรมทางสังคมจากเซนต์ปีเตอส์เบิร์ก พ่อแม่ของเธอเป็นผู้รอดชีวิตจากการล้อมเลนินกราด
โอซีโปวาเป็นที่รู้จักจากการเข้าร่วมการประท้วงที่เธอมีป้ายประท้วงของตัวเองไปด้วยเสมอ ภาพวาดบนป้ยประท้วงและงานศิลปะของเธอมีรูปแบบทางศิลปะที่เป็นเอกลักษณ์ นุ่มนวล และไหล (gentle and fluid) แต่ยังแข็งแกร่ง (bold) และบางครั้งดูเหมือนการ์ตูน เธอมักวาดภาพแสดงความน่ากลัวดุจผี (ghostly horrors) จากความรุนแรงที่รัฐกาอ หนึ่งในงานจัดแสดงของเธอมีคำอธิบายไว้ว่า "ห้องใน้ดินแสดนสบายที่มีแต่ภาพที่ไม่เป็นที่น่าอภิรมย์" (cozy basement with uncomfortable images) หนึ่งในผลงานที่จัดแสดงของเธอเป็นโปสเตอร์แสดงภาพมารดาอุ้มทารกที่เสียชีวิต ภาพเขียนดังกล่าวเกี่ยวกับเด็กชายชาวทาจิกชื่อยูมาลารี นาซารอฟ (Umarali Nazarov) ผู้เสียชีวิตในเมืองเซนต์ปีเตอส์เบิร์กหลังถูกบังคับให้แยกออกมาจากมารดา นอกจากนี้ยังมีผลงานที่แสดงภาพเกี่ยวกับการบุกยึดโรงเรียนเบสลัน
ในวันที่ 2 มีนาคม 2022 โอซีโปวาเป็นหนึ่งในผู้ที่ถูกจับกุมในเซนต์ปีเตอส์เบิร์กจากการประท้วงต่อต้ายการรุกรานบูเครนโดยรัสเซีย ฟุตเทจแสดงการจับกุมของเธอถูกส่งต่อไปทั่วในโลกออนไลน์

**อ้างอิง**
หมวดหมู่:นักเคลื่อนไหวสตรีชาวรัสเซีย
หมวดหมู่:ศิลปินขาวรัสเซีย
โฆษา

โฆษา (घोषा; Ghosha) เป็นนักปรัชญาอินเดียโบราณและโหรในยุคพระเวท เธอป่วยด้วยความผิดปกติทางผิวหนังตั้งแต่เด็ก ทำให้เธอมีรูปลักษณ์ที่ผิดแปลกไป ต่อมาอัศวินีกุมารได้รักษาเธอให้หายจากความผิดปกตินี้และช่วยฟื้นฟูความเยาว์วัยของเธอ เธอเป็นผู้สันทัดในพระเวท และนิพนธ์บทสวดรรเสริญสองบทในฤคเวท ชื่ออื่นของเธอคือ มนตรทริกา (mantradarika)p=27 และเธอได้รับการยกย่องเป็นพรหมวทินี
บิดาของโฆษาคือกักษิวัต ผู้สืบเชื้อสายมาจากทีรฆตมะ ทั้งคู่เป็นผู้นิพนธ์บางตอนในฤคเวท เธอป่วยด้วยโรคเรื้อนซึ่งทำให้เธอมีรูปลักษณ์ที่ผิดปกติ เธอได้ตั้งปณิธานดำรงตนเป็นพรหมจารีย์เป็นช่วงเวลายาวนาน และสวดบูชาต่อพระอัศวินเป็นประจำ พระอัศวินเป็นเทวแพทย์สององค์ผู้สันทัดในการรักษาและฟื้นฟูความเยาว์วัย พระอัศวินได้สอนมธุวิทยา วิทยาในพระเวทที่เกี่ยวกับความลับในการเรียนรู้เพื่อฟื้นฟูความเยาว์และได้รับความรู้มหาศาลเพื่อที่จะช่วยให้โฆษาหายจากโรคเรื้อน หลังการสวดภาวนาต่อเนื่องอย่างยาวนาน เธอสมความปราถนาในการหายจากโรคเรื้อน และได้แต่งงาน มีบุตรหนึ่งคนคือ สุษสตยะ (Suhstya) ซึ่งก็เป็นผู้นิพนธ์ตอนหนึ่งในฤคเวทอีกเช่นกันp=161
โฆษาเป็นผู้นิพนธ์บทสวดสรรเสริญอัศวินีกุมารจำนวนสองบทอยู่ในมณฑลที่สิบของฤคเวท บทแรกเป็นการสรรเสริญพระอัศวิน และบทที่สองเป็นความปราถนาส่วนตัว บอกเล่าความรู้สึกส่วนตัวและความปราถนาในขีวิตแต่งงานp=257p=21

**อ้างอิง**

**บรรณานุกรม**
isbn=978-81-261-3524-0
*isbn=978-81-7154-206-2
*isbn=978-81-313-0277-4
*publisher=Swami Smaranananda
สำนักงานปราบปรามยาเสพติด

สำนักงานปราบปรามยาเสพติด หรือ ดีอีเอ (Drug Enforcement Administration, DEA) เป็นหน่วยงานบังคับใช้กฎหมายของรัฐบาลกลางสหรัฐ สังกัดกระทรวงยุติธรรมสหรัฐ มีหน้าที่ปราบปรามการค้าและจำหน่ายยาเสพติดภายในสหรัฐ เป็นหน่วยงานหลักในการบังคับใช้กฎหมายภายในประเทศด้วยรัฐบัญญัติสารควบคุม (Controlled Substances Act) ซึ่งแบ่งเขตอำนาจกับสำนักงานสอบสวนกลาง (FBI) กองบังคับการคนเข้าเมืองและศุลกากรสหรัฐ (U.S. Immigration and Customs Enforcement หรือ ICE) และกองพิทักษ์ชายแดนและศุลกากรสหรัฐ (U.S. Customs and Border Protection หรือ CBP) ดีอีเอมีหน้าที่แต่ผู้เดียวในการประสานงานและสอบสวนยาเสพติดของสหรัฐทั้งในและต่างประเทศ

**อ้างอิง**
หมวดหมู่:กระทรวงยุติธรรมสหรัฐ
พัก กยู-ย็อง

พัก กยู-ย็อง (박규영; เกิด 27 กรกฎาคม ค.ศ. 1993) เป็นนักแสดงชาวเกาหลีใต้ เริ่มเป็นที่รู้จักจากการแสดงบทสมทบในละครโทรทัศน์เรื่อง รักจัง ๆ หัวใจข้ามขั้ว (2018), ดอกไม้แห่งแดนดิน (2019), เรื่องหัวใจ ไม่ไหวอย่าฝืน (2020) และ สวีทโฮม (2020) ซึ่งจากการแสดงเป็น "ยุน จี-ซู" มือเบสจากเรื่อง สวีทโฮม ทำให้เธอได้รับการเสนอชื่อให้เข้าชิงรางวัลแพ็คซังอาร์ต อวอร์ดส์ สาขานักแสดงหญิงหน้าใหม่ยอดเยี่ยม ประเภทละครโทรทัศน์ ในปี 2021 จากนั้นเธอได้รับบทบาทนักแสดงนำเป็นครั้งแรกในบท "คิม ดัล-รี" จากละครโทรทัศน์เรื่อง ดัลลีและคุณชายจอมอวดดี (2021) ซึ่งทำให้เธอได้รับรางวัลนักแสดงหญิงหน้าใหม่ยอดเยี่ยม จากเคบีเอส ก่อนที่ผลงานในฐานะนักแสดงนำของเธอในเรื่อง จูบรักปลดล็อก (2023) จะทำให้เธอได้รับรางวัลนักแสดงหญิงยอดเยี่ยมทางมินิซีรีย์ จากเอ็มบีซีทีวี ในปี 2023

**วัยเด็กและการศึกษา**
พัก กยู-ย็อง เกิดเมื่อวันที่ 27 กรกฎาคม ค.ศ. 1993 ที่มหานครปูซานเธอเข้ารับการศึกษาที่โรงเรียนมัธยมภาษาต่างประเทศปูซาน ก่อนจะเข้าเรียนต่อที่มหาวิทยาลัยย็อนเซ ซึ่งเป็นมหาวิทยาลัยเอกชนในกรุงโซล และสำเร็จการศึกษาระดับปริญญาตรีในภาควิชาเสื้อผ้าและสิ่งทอ

**การเป็นนักแสดง**
พัก กยู-ย็อง ได้รับความสนใจจากเจวายพีเอนเตอร์เทนเมนต์ เมื่อครั้งเธอได้ขึ้นปกนิตยสารของมหาวิทยาลัย ในปี ค.ศ. 2015 และได้เซ็นสัญญาเป็นนักแสดงฝึกหัด จนกระทั่งมีผลงานครั้งแรกในปี ค.ศ. 2016 จากการแสดงมิวสิกวิดีโอเพลง "Crosswalk" ซึ่งเป็นซิงเกิลเดี่ยวของ โช กว็อน สมาชิกวงทูเอเอ็ม ตามมาด้วยผลงานการแสดงในละครชุดเป็นครั้งแรกในฐานะนักแสดงรับเชิญที่ปรากฏตัวเพียง 3 ตอน ในเรื่อง ทัชชิง ยู: ยอมให้จับนะ ยัยนางฟ้า (2016) ก่อนจะมีบทบาทการแสดงอย่างเต็มตัวในบทบาทนักแสดงสมทบของละครเรื่อง วุ่นหัวใจ ยัยผีจอมป่วน ทางช่องทีวีเอ็น (2016) และ ตุลาการ ศาลนักเรียน ทางช่องเจทีบีซี (2016–2017)
ในช่วงระหว่างปี 2017–2019 เธอแสดงเป็นตัวละครสมทบในละครโทรทัศน์หลายเรื่องเช่น คดีป่วน ชวนให้รัก (2017), สู้สุดฝัน รักสุดใจ (2017), เดอะ เติร์ด ชาร์ม (2018), ลุ้นรักฉบับโบนัส (2019), ดอกไม้แห่งแดนดิน (2019) จนกระทั่งในปี 2020 เธอมีผลงานที่โดดเด่นในบท "นัม จู-รี" นางพยาบาลโรงพยาบาลจิตเวช จากละครชุดที่เผยแพร่ทางช่องทีวีเอ็นและเน็ตฟลิกซ์เรื่อง เรื่องหัวใจ ไม่ไหวอย่าฝืน ซึ่งทำให้เธอโด่งดังและมีชื่อเสียงในวงการโทรทัศน์ทวีปเอเชีย
ในปี 2020 เธอได้แสดงเป็นตัวละครหลักในละครชุดเรื่อง สวีทโฮม และ ผู้พิพากษาปีศาจ (2021) จนกระทั่งเธอได้รับนักแสดงนำเป็นครั้งแรกในเรื่อง ดัลลีและคุณชายจอมอวดดี ทางช่องเคบีเอส

**ผลงานละครโทรทัศน์**

**มิวสิกวิดีโอ**

**อ้างอิง**
หมวดหมู่:นักแสดงเกาหลีใต้
หมวดหมู่:บุคคลที่เกิดในปี พ.ศ. 2536
หมวดหมู่:นักแสดงหญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:ศิษย์เก่าจากมหาวิทยาลัยย็อนเซ
หมวดหมู่:นักแสดงหญิงจากปูซาน
วิกิพีเดีย:ความโดดเด่น (รายการโทรทัศน์)

หน้านี้ไม่ใช่หน้าแนวทางความโดดเด่นของวิกิพีเดีย แต่มีไว้เพื่อเป็นเครื่องมือช่วยกำหนดแนวทางในการรับรองหัวข้อเกี่ยวกับรายการโทรทัศน์ว่าควรมีบทความหรือไม่ สำหรับหัวข้อสำคัญ คือ เกณฑ์อันเกิดจากแนวทางความโดดเด่นทั่วไป บทความนี้อธิบายเกี่ยวกับแนวทางความโดดเด่นความสำคัญที่มาประยุกต์ใช้กับบทความรายการโทรทัศน์และพิจารณาถึงนโยบายสำคัญของวิกิพีเดียและแนวทางการเขียนที่จะมาประยุกต์ในการสร้างบทความเกี่ยวกับรายการโทรทัศน์

**หลักการพื้นฐาน**
แนวปฏิบัติด้านความโดดเด่นทั่วไประบุว่า "หากหัวข้อใดที่ได้รับการกล่าวถึงอย่างสำคัญ ในแหล่งอ้างอิงที่น่าเชื่อถือและไม่มีส่วนได้ส่วนเสียกับหัวเรื่องนั้นหลายแหล่ง ให้สันนิษฐานว่าหัวเรื่องนั้นเป็นไปตามเกณฑ์ในการสร้างเป็นบทความหรือบทความรายชื่อ" ลิงก์ที่แสดงอยู่ได้อธิบายเกณฑ์ต่าง ๆ หากหัวข้อนั้นถือว่ามีความโดดเด่นหากผ่านเกณฑ์ต่าง ๆ หรือแม้แต่บางหัวข้อที่สันนิษฐานว่าผ่านเกณฑ์ดังกล่าวแล้ว ความคิดเห็นของคนส่วนใหญ่ก็อาจจะพิจารณาว่ายังไม่ผ่านเกณฑ์พอที่จะแยกเป็นบทความ
เกณฑ์พิจารณาที่เพิ่มเข้ามานี้เป็นการประเมินบทความเกี่ยวกับรายการโทรทัศน์ ดังนี้

**รายการโทรทัศน์ท้องถิ่นและออกฉายทั่วประเทศ**
โดยทั่วไปแล้ว รายการโทรทัศน์แต่ละรายการมีความเป็นไปได้อย่างสูงว่าจะมีความโดดเด่น โดยเฉพาะที่ออกอากาศในเครือข่ายโทรทัศน์ของประเทศ หรือรายการโทรทัศน์ทางเคเบิลที่เผยแพร่แก่กลุ่มผู้ชมทั่วประเทศหรือท้องถิ่น แต่จะมีความโดดเด่นน้อยกว่าหากออกอากาศเฉพาะหนึ่งช่องท้องถิ่น
อย่างไรก็ดี การมีอยู่หรือไม่มีแหล่งข้อมูลที่น่าเชื่อถือ ถือเป็นการสรุปอย่างเด็ดขาดมากกว่าจะวัดจากจำนวนประชากรที่รับชมรายการนั้น ตัวอย่างเช่น หากรายการที่ออกฉายในระดับประเทศอาจจะไม่มีความโดดเด่นหากรายการนั้นยกเลิกกลางคัน จนไม่มีสื่อกล่าวถึงหรือออกอากาศผ่านทางช่องเคเบิลที่มีผู้ชมเพียงเล็กน้อย

**ตอนนำร่อง ซีรีส์หรือฤดูกาลในอนาคต ซีรีส์ที่ยังไม่ออกฉาย**
ตอนนำร่องที่ยังไม่ได้นำมาสร้างเป็นซีรีส์ โดยทั่วไปแล้วยังไม่มีคุณสมบัติเพียงพอจะเป็นบทความวิกิพีเดีย การประกาศว่าจะมีการสร้างตอนนำร่องที่กำลังพัฒนาอยู่อาจเขียนไว้ในบทความของผู้สร้าง นักเขียนบท หรือนักแสดงที่ได้รับการยืนยัน แต่หากยังไม่มีหลักฐานเพียงพอว่าตอนนำร่องนั้น การประกาศเพียงอย่างเดียวก็ไม่เพียงพอสำหรับมาตรฐานวิกิพีเดีย ตอนนำร่องที่ไม่ได้ออกอากาศ อย่างเช่น Aquaman หรือ :en:Marvel's Most Wanted อาจมีคุณสมบัติพอที่จะเป็นบทความซึ่งได้รับการกล่าวถึงอย่างสำคัญด้านการพัฒนาและมุมมองต่าง ๆ ด้านการผลิต
โดยทั่วไปแล้ว รายการโทรทัศน์หรือฤดูกาลรายการโทรทัศน์ จะยังไม่มีคุณสมบัติเพียงพอที่จะเป็นบทความจนกว่าได้รับการยืนยันจากแหล่งข้อมูลที่น่าเชื่อถือระบุว่า ได้เริ่มถ่ายทำแล้ว (ไม่รวมการถ่ายทำตอนนำร่อง) 
ประเด็นเรื่องอุปสรรคในการผลิต ให้สันนิษฐานว่าจะไม่สร้างเป็นบทความ เพราะรายการโทรทัศน์หรือฤดูกาลรายการโทรทัศน์นั้น เป็นเป้าเป้าสายตาของสาธารณะชน ซึ่งคงมีการยกเลิกไป
ในกรณีของรายการแอนิเมชัน ต้องมีแหล่งอ้างอิงที่น่าเชื่อถือได้มายืนยันว่ารายการนั้นอยู่ในขั้นตอนพรีโพรดักชันแล้ว ซึ่งหมายถึงการได้วาด การบันทึกเสียงพากย์และดนตรีแล้ว
บทความเกี่ยวกับรายการหรือฤดูกาลในอนาคต อาจสร้างเป็นหน้าฉบับร่างได้ จนกว่าจะถึงเวลาตามที่อธิบายไว้ด้านบท
หมวดหมู่:เรียงความในวิกิพีเดีย
รัมภา ภิรมย์ภักดี

รัมภา ภิรมย์ภักดี (ชื่อเล่น ตุ้ม) เป็นนักเขียนบทละครโทรทัศน์ชาวไทย โดยเฉพาะละครจักร ๆ วงศ์ ๆ ค่ายสามเศียร ภายใต้นามปากกา อาทิ "ภาวิต" และ "พิกุลแก้ว" รวมถึงมีผลงานเขียนบทละครที่มีชื่อเสียงอย่าง ดาวพระศุกร์ (พ.ศ. 2537), นางทาส (พ.ศ. 2551)
รัมภามีศักดิ์เป็นหลานของไพรัช สังวริบุตร จบการศึกษาจากแผนกวรรณคดีและภาษาอังกฤษ คณะศิลปศาสตร์ มหาวิทยาลัยธรรมศาสตร์ แล้วรับราชการครูสอนวิชาภาษาอังกฤษ รัมภามีความเชี่ยวชาญด้านแต่งโคลงกลอน จึงได้ช่วยไพรัชแต่งโคลงกลอนเพื่อนำเสนอละครจักร ๆ วงศ์ ๆ ตั้งแต่ยังเป็นนักศึกษา ก่อนจะเริ่มงานเขียนบทละครโทรทัศน์เมื่อ พ.ศ. 2528 ประจำบริษัทดีด้า เขียนบทละครโทรทัศน์เรื่องแรกคือ แม่ปูเปรี้ยว
ก่อนจะขึ้นถึงจุดสูงสุดครั้งแรกในช่วงพุทธทศวรรษ 2540 เช่นดัดแปลงรามเกียรติ์มาเป็นละครพื้นบ้าน ใน เทพศิลป์ อินทรจักร (2542) การนำนิทานวัดเกาะผสมกับเทพปกรณัมกรีกเรื่อยไปถึงไซอิ๋วใน เทพสามฤดู (2546) รัมภาหายจากการเขียนบทละครโทรทัศน์ระยะหนึ่ง จนกลับมาเขียนบทละครโทรทัศน์จักร ๆ วงศ์ ๆ อีกครั้งใน สังข์ทอง (2561) ซึ่งออกอากาศเกิน 100 ตอน รวมถึง นางสิบสอง (2562)
แนวทางการเขียนของรัมภายังได้นำแนวคิดเรื่องสิทธิสตรีเข้าไปในละคร เช่นเรื่องที่นางเอกต้องสู้คน อย่างเรื่อง นางพญาไพร เป็นนางเอกสู้คนไม่ยอมใครแม้แต่พระเอก ส่วนละครทั่วไปที่เขียนบทประพันธ์ ที่โด่งดังเช่น ดาวพระศุกร์ (พ.ศ. 2537) ดั่งดวงหฤทัย (2539) นางทาส (พ.ศ. 2551)

**อ้างอิง**
หมวดหมู่:นักเขียนบทโทรทัศน์ชาวไทย
หมวดหมู่:ตระกูลภิรมย์ภักดี
รถถังดับเพลิง

รถถังดับเพลิงเป็นพาหนะสำหรับผจญเพลิงที่พัฒนาขึ้นในสาธารณรัฐประชาชนจีนโดยใช้ตัวถังของรถถังหลักแบบ 69/79 ใช้ในการต่อสู้กับสถานการณ์เพลิงไหม้ที่มึอันตราย
รถถังถูกสร้างขึ้นโดยบริษัท 内蒙古世纪消防科技开发有限公司 (Inner Mongolia century fire science and technology development co., ltd) และบริษัท 内蒙古第一机械集团有限公司 (Inner Mongolia First Machinery Group Corporation) ในเขตปกครองตนเองมองโกเลียใน เริ่มต้นพัฒนาในปี พ.ศ. 2544 และใช้ในการดับเพลิงที่เกิดจากโรงงานดอกไม้ไฟในมณฑลกวางตุ้งในปี พ.ศ. 2551 ในเดือนพฤษภาคม พ.ศ. 2553 แผนกดับเพลิงท้องถิ่นในเมืองอู่ฮั่น มณฑลหูเป่ย์ ได้จัดซื้อรถถังหนึ่งคันด้วยงบประมาณ 3.2 ล้านหยวน
รถถังได้รับการออกแบบให้สามารถใช้งานได้ในสถานที่ เช่น โรงกลั่นน้ำมันและโรงงานสารเคมี ตัวรถหุ้มเกราะและกันไฟโดยมีถังเก็บน้ำภายนอกที่ด้านหลัง เกราะเหล็กมีชั้นกันความร้อนเพื่อปกป้องผู้ที่อยู่ในรถจากความร้อนและการระเบิด รถถังได้รับการออกแบบให้สามารถขจัดและบดขยี้สิ่งกีดขวาง ทำให้สามารถดำเนินการดับเพลิงได้ในกรณีที่การเข้าถึงพื้นที่เป็นไปได้ยากสำหรับเจ้าหน้าที่ดับเพลิงทั่วไปเนื่องจากสภาวะแวดล้อมที่อันตราย รถถังมีปืนที่ควบคุมด้วยระบบอิเล็กทรอนิกส์สำหรับฉีดน้ำ และโฟมสารหน่วงไฟสองกระบอก นอกจากนี้ยังมีระบบเตือนภายในสำหรับแก๊สพิษ และระบบหัวกระจายน้ำที่ออกแบบมาเพื่อลดอุณหภูมิภายนอก
ปืนหลักสามารถฉีดน้ำพลังแรงเพื่อสลายฝูงชน และยังสามารถพ่นสีย้อมเพื่อช่วยเหลือหน่วยงานความมั่นคงสาธารณะในการจับกุมผู้ก่อจลาจล นอกจากนี้ยังสามารถใช้ฉีดพ่นสารเคมีเพื่อสลายและเจือจางสารพิษและสารอันตราย

**อ้างอิง**
หมวดหมู่:ยานพาหนะดับเพลิง
หมวดหมู่:รถถัง
หมวดหมู่:อาวุธควบคุมจลาจล
หมวดหมู่:การป้องกันภัยฝ่ายพลเรือน
หมวดหมู่:รถถังแบ่งตามประเภท
อิกา ชฟียอนแต็ก

อิกา นาตาเลีย ชฟียอนแต็ก (Iga Natalia Świątek, pron; เกิดวันที่ 31 พฤษภาคม ค.ศ. 2001) เป็นนักเทนนิสอาชีพชาวโปแลนด์ เธอเป็นผู้เล่นที่อายุน้อยที่สุดในสิบอันดับแรกโดยการจัดอันดับของสมาคมเทนนิสอาชีพหญิง (WTA) และมีอันดับสูงสุดอันดับ 1 ของโลก ชฟียอนแต็กเป็นแชมป์ในการแข่งขันเฟรนช์โอเพน ค.ศ. 2020 เป็นผู้เล่นชาวโปแลนด์คนแรกที่คว้าแชมป์รายการแกรนด์สแลม เป็นแชมป์รายการเฟรนช์โอเพนที่อายุน้อยที่สุดตั้งแต่ ราฟาเอล นาดัล ในค.ศ. 2005 และเป็นแชมป์หญิงเดี่ยวที่อายุน้อยที่สุดในรายการแกรนด์สแลม นับตั้งแต่มาเรีย ซาราโปวา ที่วิลเบิลดัน ค.ศ. 2004 เธอขึ้นเป็นอันดับ 1 ของโลกในวันที่ 4 เมษายน 2022 หลังจากจากประกาศเลิกเล่นเทนนิสของแอชลี่ห์ บาร์ตี้ อดีตนักเทนนิสมือ 1 ของโลก ชาวออสเตรเลีย อิกา ชฟียอนแต็กจะกลายเป็นนักเทนนิสชาวโปแลนด์คนแรกที่ขึ้นเป็นมือ 1 ของโลกในประเภทเดี่ยว และเป็นนักเทนนิสชาวโปแลนด์คนที่สองที่ขึ้นเป็นมือ 1 ของโลกในประเภทเดี่ยวและประเภทคู่

**ชีวิตในวัยเด็ก**
อิกา ชฟียอนแต็ก เกิดเมื่อวันที่ 31 พฤษภาคม ค.ศ. 2001 ในกรุงวอร์ซอ ตอมัช พ่อของเธอ เป็นอดีตนักพายเรือที่เข้าร่วมการแข่งขันเรือกรรเชียงสี่ส่วนชายในการแข่งขันกีฬาโอลิมปิกที่กรุงโซล ค.ศ. 1988 ดอรอตา แม่ของเธอ เป็นทันตแพทย์จัดฟัน เธอมีพี่สาวคนหนึ่งชื่ออกาตา ซึ่งมีอายุมากกว่าสามปีและเป็นนักศึกษาสาขาทันตกรรมที่มหาวิทยาลัยแพทย์ลูบลิน พ่อของชฟียอนแต็กต้องการให้ลูกสาวเป็นนักกีฬาอาชีพ และต้องการให้เล่นกีฬาเป็นรายบุคคลมากกว่าที่จะเล่นกีฬาเป็นทีมเพื่อควบคุมโอกาสในการประสบความสำเร็จได้ดีขึ้น อกาตาเริ่มต้นจากการเป็นนักว่ายน้ำ แต่เปลี่ยนมาเล่นเทนนิสหลังจากที่เธอมีปัญหากับการว่ายน้ำ อิกาเล่นเทนนิสตามพี่สาวเพราะต้องการเอาชนะเธอและอยากเป็นเหมือนเธอ อกาตาลงแข่งขัน ITF Junior Circuit ใน ค.ศ. 2013 เมื่ออายุได้ 15 ปี แต่หยุดเล่นเนื่องจากอาการบาดเจ็บ อิกาฝึกซ้อมที่แมราวาร์ชาวาเมื่ออายุ 14 ปี ก่อนที่จะย้ายไปที่แลเกียวาร์ชาวาในเวลาต่อมา

**ระดับเยาวชน**
ชฟียอนแต็กกับถ้วยรางวัลวิมเบิลดันระดับเยาวชน 2018 
ชฟียอนแต็กเคยขึ้นถึงอันดับ 5 ของโลกในระดับเยาชน เธอเริ่มแข่งในรายการ ITF Junior Circuit ในปี 2015 และสามารถคว้าแชมป์ระดับ 4 ติดกันสองรายการในเดือนเมษายนและพฤษภาคม ขณะอายุ 13 ก่อนสิ้นปีเธอขยับไปเล่นในรายการระดับ 2 และได้รองชนะเลิศทั้งประเภทคู่และประเภทเดี่ยว ในรายการ Czech Junior Open เธอเข้าร่วมการแข่งขันแกรนด์สแลมระดับเยาวชนครั้งแรกในปี 2016 ในรายการเฟรนช์โอเพน เข้าถึงรอบ 16 คนสุดท้ายทั้งในประเภทเดี่ยวและคู่ ตามด้วยการคว้าแชมป์รายการ เกรด 1 ที่ Canadian Open Junior Championships โดยการชนะ Olga Danilović ในรอบชิง
ชฟียอนแต็กเริ่มต้นปี 2017 ได้อย่างแข็งแกร่ง เธอคว้าแชมป์ทั้งประเภทเดี่ยวและคู่ในรายการระดับ 1 ที่ Traralgon Junior International แม้ว่าเธอจะตกรอบแรกในออสเตรเลียนโอเพน แต่ในประเภทคู่ เธอสามรรถเข้าถึงรอบชิงชนะเลิศจากการจับคู่กับ Maja Chwalińska โดยแพ้ให้กับคู่ของ Bianca Andreescu และ Carson Branstine หลังจากนั้นเธอได้เข้าชิงรายการระดับ A ที่ Trofeo Bonfiglio แพ้ให้กับ Elena Rybakina เธอจบฤดูการด้วยการเข้าถึงรอบ 16 คนสุดท้ายในรายการ เฟรนช์โอเพน และต้องหยุดยาว 7 เดือนหลังจากการผ่าตัดข้อเท้าขวา

**สถิติการแข่งขันอาชีพ**

**การแข่งขันแกรนด์สแลม รอบชิงชนะเลิศ**

**ประเภทเดี่ยว: 1 (ชนะเลิศ)**

**ประเภทคู่: 1 (รองชนะเลิศ)**

**รางวัล**
2019- WTA Fan Favorite Shot of the Year
2020- WTA Most Improved Player- WTA Fan Favorite Singles Player

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2544
หมวดหมู่:นักเทนนิส
หมวดหมู่:นักเทนนิสหญิง
ซ่ง อี้เหริน

ซ่ง อี้เหริน (p=Song Yīrén; เกิด 7 พฤษภาคม 1993) เป็นที่รู้จักในชื่อ ไอรีน ซ่ง เป็นนักแสดงหญิงชาวจีนและแคนาดา เธอเป็นที่รู้จักจากบท ซังซัง ในซีรีส์แฟนตาซีประวัติศาสตร์เรื่อง สยบฟ้าพิชิตปฐพี (2018)

**ชีวิตในวัยเด็กและการศึกษา**
ซ่งอพยพไปแคนาดาพร้อมกับพ่อแม่ของเธอเมื่ออายุแปดขวบ เธอเข้าเรียนในโรงเรียนมัธยมและมหาวิทยาลัยที่นั่นซึ่งเธอเรียนเอกการออกแบบแฟชั่น แต่ต่อมาก็ดร็อปการเรียนเอาไว้
ในปี ค.ศ. 2012, ซ่งกลับมาที่ประเทศจีนและเข้าเรียนที่ สถาบันภาพยนตร์ปักกิ่ง เธอปรากฏตัวครั้งแรกในรายการวาไรตี้ Day Day Up

**อาชีพ**
ในปี ค.ศ. 2015 ซ่งเปิดตัวการแสดงของเธอในภาพยนตร์โรแมนติกประวัติศาสตร์ Time to Love ซึ่งสร้างจากนวนิยายเรื่อง Bu Bu Jing Xin โดย Tong Hua จากนั้นเธอก็แสดงในภาพยนตร์วัยรุ่นเรื่อง At Cafe 6 และภาพยนตร์กำลังภายใน เรื่อง ดาบปราบเทวดา ในปี ค.ศ. 2016
ในปี ค.ศ. 2018 ซ่งโด่งดังจากบทบาทซังซังในละครย้อนยุคแนวแฟนตาซีเรื่อง สยบฟ้าพิชิตปฐพี
ในปี ค.ศ. 2019 เธอได้แสดงในซีรีส์วัยรุ่นแนวกีฬาเรื่อง The Prince of Tennis และซีรีส์โรแมนติกแฟนตาซีเรื่อง Flavor it's Yours
ในปี ค.ศ. 2020 ซ่ง ได้แสดงในละครโรแมนติกเรื่อง "The Best of You in My Mind" และ "Professional Single"

**ผลงาน**

**ภาพยนตร์**

**ซีรีส์**

**อ้างอิง**
หมวดหมู่:นักแสดงจีน
หมวดหมู่:บุคคลที่เกิดในปี พ.ศ. 2536
หมวดหมู่:นักแสดงหญิงชาวจีนในศตวรรษที่ 21
หมวดหมู่:นักแสดงละครโทรทัศน์หญิงชาวจีน
หมวดหมู่:นักแสดงภาพยนตร์หญิงชาวจีน
หมวดหมู่:บุคคลจากจี่หนาน
หมวดหมู่:ศิษย์เก่าจากมหาวิทยาลัยปักกิ่ง
วัดเกาะเจริญสันติธรรม

วัดเกาะเจริญสันติธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะเต่า อำเภอเกาะพะงัน จังหวัดสุราษฎร์ธานี เป็นวัดแห่งเดียวบนเกาะเต่า วัดตั้งอยู่บนถนนสายหลักของเกาะเต่า ห่างจากตัวเมืองแม่หาดไปทางเหนือ 300 เมตร  เป็นศูนย์รวมของชาวบ้านเพื่อมาทำบุญ ฟังเทศน์ และประกอบพิธีกรรมทางศาสนา นอกจากนี้วัดยังถูกใช้สำหรับเป็นที่ประชุมหรือจัดสัมมนาอีกด้วย ปัจจุบันมีพระอธิการวันนา เปสโล เป็นเจ้าอาวาส
วัดเกาะเจริญสันติธรรม หรือ วัดเกาะเต่า ตั้งวัดเมื่อวันที่ 10 มิถุนายน พ.ศ. 2556 ผู้ขออนุญาตสร้างวัดคือ นายกอบชัย เสาวลักษณ์ ได้รับพระราชทานวิสุงคามสีมา เมื่อ 29 พฤษภาคม พ.ศ. 2560 มีพิธียกช่อฟ้า ผูกพัทธสีมา ฝังลูกนิมิต ระหว่างวันที่ 21–25 พฤษภาคม พ.ศ. 2561 โดยวันที่ 21 พฤษภาคม พ.ศ. 2561 เป็นพิธีเปิดงานผูกพัทธสีมา ปิดทองฝังลูกนิมิตวันที่ 22 พฤษภาคม พ.ศ. 2561 และมีพิธีผูกพัทธสีมา ตัดหวายลูกนิมิต วันที่ 25 พฤษภาคม พ.ศ. 2561 อาคารเสนาสนะที่สำคัญ ได้แก่ อุโบสถ และศาลาการเปรียญ

**อ้างอิง**
เกาะเจริญสันติธรรม
วัดท่าซุงทักษิณาราม

วัดท่าซุงทักษิณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลไม้ตรา อำเภอบางไทร จังหวัดพระนครศรีอยุธยา มีที่ดินตั้งวัดเนื้อที่ 25 ไร่ 
ไม่ปรากฎหลักฐานการก่อสร้างวัดที่แน่ชัด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2245 ได้รับพระราชทานวิสุงคามสีมาเมื่อ พ.ศ. 2250 วัดท่าซุงตั้งอยู่ทางทิศใต้ของบ้านช้างใหญ่ซึ่งน่าจะมีความสัมพันธ์กันด้วย อาจเป็นบริเวณที่ขึ้นซุงที่ล่องมาตามแม่น้ำโดยมีช้างชักลากไปใช้งาน
อาคารเสนาสนะที่สำคัญ ได้แก่ อุโบสถกว้าง 9 เมตร ยาว 16 เมตร สร้างด้วยคอนกรีตและไม้ ศาลาการเปรียญกว้าง 14 เมตร ยาว 34 เมตร สร้างด้วยไม้ กุฏิสงฆ์ จำนวน 14 หลัง เป็นอาคารไม้ 12 หลัง ครึ่งตึกครึ่งไม้ 2 หลัง ศาลาไทยลายทองติดกระจกรอบศาลา หอสวดมนต์ไทยลายทองไม้สักทองทั้งหลัง และฌาปนสถาน ภายในวัดยังมีโรงเรียนประถมศึกษาของทางราชการ และยังมีค้างคาวแม่ไก่นับหมื่นตัวได้เข้ามา อาศัยเกาะอยู่บนต้นไม้ในบริเวณวัดมานานแล้ว ปูชนียวัตถุที่สำคัญ ได้แก่ เจดีย์หลังพระอุโบสถ พระสังกัจจายน์ อายุประมาณ 300 ปี พระพุทธสิหิงค์ อายุประมาณ 200 ปี พระพุทธรูปทรงเครื่อง 80 องค์ และพระประธานในอุโบสถชื่อ หลวงพ่อเกสร อายุประมาณ 300 ปี
ประมาณ พ.ศ. 2516 ได้มีการพบกรุพระวัดท่าซุง มีลักษณะเป็นพระพิมพ์ปางสมาธิในกรอบรูปโค้ง เรียกกันว่า พระกรุหลวงปู่หุ่น มีลักษณะคล้านพระพิมพ์สมเด็จพระพุฒาจารย์ (โต)

**อ้างอิง**
ท่าซุงทักษิณาราม
หมวดหมู่:โบราณสถานในจังหวัดพระนครศรีอยุธยา
โรงเรียนสาธิตมหาวิทยาลัยราชภัฏนครราชสีมา ฝ่ายมัธยม

โรงเรียนสาธิตมหาวิทยาลัยราชภัฏนครราชสีมา ฝ่ายมัธยม (The Demonstration Secondary School of Nakhorn Ratchasima Rajabhat University) ตั้งอยู่ในมหาวิทยาลัยราชภัฏนครราชสีมา เป็นโรงเรียนสาธิต สังกัดกระทรวงการอุดมศึกษา วิทยาศาสตร์ วิจัยและนวัตกรรม (อว.)

**ประวัติความเป็นมา**
วันที่ 20 มีนาคม 2563 ในการประชุมครั้งที่ 3/2563 ได้ผ่านมติเห็นชอบจากคณะกรรมการบริหารมหาวิทยาลัย และเสนอต่อสภามหาวิทยาลัย เพื่อก่อตั้งโรงเรียนสาธิตมหาวิทยาลัยราชภัฏนครราชสีมา ฝ่ายมัธยม ขึ้นตามแผนยุทธศาสตร์ของมหาวิทยาลัยราชภัฏนครราชสีมา (พ.ศ. 2562-2565) ภายใต้นโยบายของผู้ช่วยศาสตราจารย์ ดร.อดิศร เนาวนนท์ อธิการบดีมหาวิทยาลัยราชภัฏนครราชสีมา 
ตามคำสั่งมหาวิทยาลัยราชภัฏนครราชสีมา ที่ 796/2563 เรื่อง แต่งตั้งคณะกรรมการดำเนินงานขยายโรงเรียนสาธิตมหาวิทยาลัยราชภัฏนครราชสีมา ระดับมัธยมศึกษา มอบหมายให้ รองศาสตราจารย์ ดร.กิติพงษ์ ลือนาม รองอธิการบดีฝ่ายวิชาการ เป็นประธานการดำเนินงานด้านวิชาการ โดยมีจุดเน้นให้นักเรียนมีความเป็นเลิศด้านวิทยาศาสตร์ คณิตศาสตร์ ภาษาอังกฤษ และทักษะชีวิต มีจิตอาสา ทำงานเป็นทีม และมีจิตอนุรักษ์สิ่งแวดล้อม และเป็นแหล่งปลูกฝังนักเรียนมีความคิดสร้างสรรค์และเป็นนวัตกร ตลอดจนเป็นต้นแบบแหล่งฝึกประสบการณ์วิชาชีพครูและบริหารการศึกษาระดับมัธยมศึกษาที่มีมาตรฐานระดับชาติและนานาชาติ และส่งเสริมความสามารถด้านอ่าน คิดวิเคราะห์ คิดอย่างมีวิจารณญาณ คิดสร้างสรรค์ และได้ดำเนินการแต่งตั้งคณะกรรมการจัดทำหลักสูตรโรงเรียนสาธิตมหาวิทยาลัยราชภัฏนครราชสีมา ระดับมัธยมศึกษาตอนต้น และระดับมัธยมศึกษาตอนปลาย 
วันที่ 15 ธันวาคม 2564 ในการประชุมครั้งที่  2/2564 ได้ผ่านการเห็นชอบหลักสูตรจากคณะกรรมการสถานศึกษาโรงเรียนสาธิตมหาวิทยาลัยราชภัฏนครราชสีมา
วันที่  24 ธันวาคม 2564 ในการประชุมครั้งที่  4/2564 ได้ผ่านการอนุมัติแผนการรับและอัตราค่าธรรมเนียมการศึกษา ของนักเรียนระดับชั้นมัธยมศึกษาปีที่ 1 และชั้นมัธยมศึกษาปีที่ 4 จากคณะกรรมการประจำโรงเรียน 
ปีการศึกษา 2565 ให้เปิดรับนักเรียนรุ่นแรก 

**อาคารและสถานที่**
 อาคารเรียนหลัก ใช้อาคาร 9 อาคารเฉลิมพระเกียรติ ชั้น 10–11 เป็นอาคารเรียนหลัก 
** มีห้องสำนักงานโรงเรียนสาธิตมหาวิทยาลัยราชภัฏนครราชสีมา ฝ่ายมัธยม อยู่ชั้น 10 ส่วนห้องปฏิบัติการวิทยาศาสตร์ใช้ศูนย์วิทยาศาสตร์ - แหล่งเรียนรู้อื่นๆ 
** อาคาร 27 สำนักคอมพิวเตอร์ 
** สถาบันภาษา 
** สำนักวิทยบริการและเทคโนโลยี 
** สนามกีฬา 
** ศูนย์วิจัยฯ 100 ไร่  
** พิพิธภัณฑ์ไม้กลายเป็นหิน

**อ้างอิง**
ราชภัฏนครราชสีมา
หมวดหมู่:โรงเรียนในอำเภอเมืองนครราชสีมา
หมวดหมู่:มหาวิทยาลัยราชภัฏนครราชสีมา
อำเภอโองาจิ

ที่ตั้งของอำเภอโอกาจิในจังหวัดอากิตะ (สีเหลือง)
อำเภอโองาจิ (Ogachi-gun) เป็นอำเภอในจังหวัดอากิตะ ประเทศญี่ปุ่น ในปัจจุบันมีประชากรประมาณ 18,698 คน มีพื้นที่ 434.32 ตารางกิโลเมตร อำเภอนี้ประกอบด้วยเมืองอูโงะและหมู่บ้านฮิงาชินารูเซะ 

**เมืองและหมู่บ้าน**
 ฮิงาชินารูเซะ - อูโงะ
หมวดหมู่:อําเภอในจังหวัดอากิตะ
สโมสรวอลเลย์บอลชายนครราชสีมา ในฤดูกาล 2006

การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2549 หรือ ปี ค.ศ. 2006 เป็นการแข่งขันวอลเลย์บอลในระดับสูงสุดของประเทศไทยเป็นครั้งแรก

**อันดับการแข่งขัน**

**ผลการแข่งขัน**

**รางวัลบุคคล**
ทำคะแนนสูงสุด
THA วันชัย ทัพวิเศษ
*ตบยอดเยี่ยม
THA วันชัย ทัพวิเศษ
หมวดหมู่:ฤดูกาลแข่งขันของสโมสรวอลเลย์บอลนครราชสีมา
หมวดหมู่:วอลเลย์บอลในประเทศไทย
นครราชสีมา
สโมสรวอลเลย์บอลชายนครราชสีมา ในฤดูกาล 2008

การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2551 หรือ ปี ค.ศ. 2008

**ตารางคะแนน**

**ผลการแข่งขัน**

**ผลการแข่งขันประจำฤดูกาล**

**รางวัลบุคคล**
51
นครราชสีมา
นครราชสีมา
หมวดหมู่:การจัดการเหตุฉุกเฉิน

หมวดหมู่นี้มีไว้สำหรับบทความและหมวดหมู่ทั่วไปเกี่ยวกับทฤษฎีและการจัดการภัยพิบัติและเหตุฉุกเฉิน สำหรับบทความและหมวดหมู่เกี่ยวกับภัยพิบัติแต่ละรายการ โปรดดูที่ หมวดหมู่:ภัยพิบัติ สำหรับบทความและหมวดหมู่เกี่ยวกับปรากฏการณ์ที่ก่อให้เกิดภัยพิบัติ ดูที่ หมวดหมู่:ภาวะภัย
หมวดหมู่:การจัดการแบ่งตามประเภท
หมวดหมู่:การป้องกันภัยฝ่ายพลเรือน
หมวดหมู่:อาชีวอนามัยและความปลอดภัย
หมวดหมู่:ความปลอดภัยสาธารณะ
หมวดหมู่:การจัดการความเสี่ยง
แม่น้ำจั๋ย

ภาพริมแม่น้ำจั๋ย ภาพพิมพ์ในผลงานของมิชชันนารีนิกายโรมันคาธอลิกลียง-ซาเวียร์ กีโรต์ (Léon-Xavier Girod) จัดพิมพ์โดย Alfred Mame & fils in Tours ในปี 1899
แม่น้ำจั๋ย (hn=; p=zhāi hé) เป็นแม่น้ำแม่น้ำทางเหนือของประเทศเวียดนาม มีต้นน้ำในจังหวัดห่าซาง ไหลผ่านจังหวัดหล่าวกาย  จังหวัดเอียนบ๊าย และบรรจบกับแม่น้ำโล ในจังหวัดฟู้เถาะ เป็นแม่น้ำระหว่างประเทศ ทั้งต้นน้ำและปลายน้ำอยู่ในเวียดนาม แต่ตอนกลางของแม่น้ำบางส่วนกั้นเขตแดนจีน-เวียดนาม ในทางตอนใต้ของอำเภอหม่ากฺวัน มณฑลยูนนาน ประเทศจีน แม่น้ำจั๋ยมีความยาวทั้งสิ้น 303 กิโลเมตร มีพื้นที่ลุ่มน้ำ 4,527 ตารางกิโลเมตร ช่วงที่ไหลผ่านประเทศจีนมีความยาว 9.1 กิโลเมตร และพื้นที่ลุ่มน้ำมี 1,768 ตารางกิโลเมตร แม่น้ำสาขาในประเทศจีน ได้แก่ แม่น้ำหนานเป่ย์, แม่น้ำไป๋, แม่น้ำเหอผู่ และแม่น้ำต้าเหลียงจื่อ

**อ่างเก็บน้ำ**
อ่างเก็บน้ำท้ากบ่ามีความยาวประมาณ 50 กิโลเมตร เป็นส่วนหนึ่งของการสร้างเขื่อนพลังงานไฟฟ้าพลังน้ำท้ากบ่า

**อ้างอิง**
จั๋ย
จั๋ย
จั๋ย
แม่แบบ:เหตุการณ์ปัจจุบัน/2565 มีนาคม 21

เครื่องบินที่เกิดอุบัติเหตุเที่ยวบินที่ 5735- ไชนาอีสเทิร์นแอร์ไลน์ เที่ยวบินที่ 5735 เที่ยวบินจากท่าอากาศยานนานาชาติคุนหมิงฉางสุ่ย, เมืองคุนหมิง สู่ท่าอากาศยานนานาชาติกว่างโจวไป๋-ยฺหวิน, เมืองกว่างโจว ของสาธารณรัฐประชาชนจีน ด้วยเครื่องบินโบอิง 737 เกิดตกลงบริเวณอำเภอเถิง, เขตปกครองตนเองกว่างซีจ้วง ผู้โดยสารและลูกเรือทั้ง 32 คนเสียชีวิต
(พีพีทีวี 36)
}
อีวันกิว

อีวันกิว (Іва́нків, pron) เป็นนิคมประเภทเมืองแห่งหนึ่งในแคว้นเคียฟ ประเทศยูเครน ตั้งอยู่บนฝั่งซ้ายของแม่น้ำแตแตริว เดิมเป็นศูนย์กลางการบริหารของเขตอีวันกิว แต่ในปัจจุบันเขตนี้ถูกรวมเข้ากับเขตวึฌฮอรอด นิคมนี้มีประชากร 10,191 คน (ประมาณการ ค.ศ. 2021)
อีวันกิวตั้งอยู่ทางตอนกลางค่อนไปทางใต้ของเขตวึฌฮอรอด ระหว่างกรุงเคียฟกับเมืองร้างปรือปิยัจ ห่างจากโรงไฟฟ้านิวเคลียร์เชียร์โนบีลไปทางทิศใต้ 68 กิโลเมตร (42 ไมล์) และห่างจากหมู่บ้านดือจัตกือซึ่งเป็นทางเข้าเขตหวงห้ามเชียร์โนบีลประมาณ 32 กิโลเมตร (20 ไมล์) อีวันกิวไม่ได้รับผลกระทบจากภัยพิบัติเชียร์โนบีลมากนักเมื่อเทียบกับเมืองอื่น ๆ

**อ้างอิง**
หมวดหมู่:นิคมประเภทเมืองในประเทศยูเครน
บรอวารือ

บรอวารือ (Бровари́) ก่อน ค.ศ. 1969 เป็นที่รู้จักกันในชื่อ บรอวารี (Броварі́) เป็นนครในแคว้นเคียฟทางตอนเหนือของประเทศยูเครน ตั้งอยู่ในเขตชานเมืองด้านตะวันออกของกรุงเคียฟ และเป็นศูนย์กลางการบริหารของเขตบรอวารือในแคว้นเดียวกัน ประมาณกันว่าใน ค.ศ. 2021 มีประชากร 109,473 คน
บรอวารือเป็นเมืองเก่าแก่ซึ่งได้รับการกล่าวถึงครั้งแรกใน ค.ศ. 1630 ชื่อนครแปลว่า "โรงเบียร์" เนื่องจากเป็นที่ตั้งของโรงงานผลิตเบียร์หลายแห่ง ในคริสต์ศตวรรษที่ 21 บรอวารือกลายเป็นศูนย์กลางการผลิตรองเท้าของยูเครน นอกจากนี้ยังมีศูนย์แพร่สัญญาณทั้งคลื่นยาวและคลื่นสั้นอีกด้วย โรงกษาปณ์แห่งชาติของยูเครนก็ตั้งอยู่ในนครนี้เช่นกัน

**อ้างอิง**
หมวดหมู่:นครในแคว้นเคียฟ
วาซึลกิว

วาซึลกิว (Василькі́в) เป็นนครที่ตั้งอยู่ริมฝั่งแม่น้ำสตูห์นาในแคว้นเคียฟ ทางตอนกลางของประเทศยูเครน ทำหน้าที่เป็นศูนย์กลางการบริหารของเขตวาซึลกิวสกึย มีประชากร 37,310 คน (ประมาณการ ค.ศ. 2021)
จากแหล่งตั้งถิ่นฐานที่มีประวัติศาสตร์ยาวนานกว่า 1,000 ปี วาซึลกิวได้จัดการปกครองในลักษณะเทศบาลนครมาตั้งแต่ ค.ศ. 1796 เมืองนี้เป็นที่ตั้งของฐานทัพอากาศวาซึลกิวตั้งแต่สมัยสงครามเย็น และในปัจจุบันเป็นศูนย์กลางของอุตสาหกรรมการผลิตเครื่องใช้ไฟฟ้าและเครื่องหนัง

**อ้างอิง**
หมวดหมู่:นครในแคว้นเคียฟ
ดนีปรอรุดแน

ดนีปรอรุดแน (Дніпрору́дне) เป็นนครในเขตวาซือลิวกาของแคว้นซาปอริฌเฌีย ประเทศยูเครน ได้รับสถานะนครมาตั้งแต่ พ.ศ. 2513 ในปัจจุบันมีประชากร 18,036 คน (ประมาณการ พ.ศ. 2564) และมีท่าเรือหนึ่งแห่งริมแม่น้ำนีเปอร์

**อ้างอิง**
หมวดหมู่:นครในแคว้นซาปอริฌเฌีย
แมลีตอปอล

แมลีตอปอล (Меліто́поль) เป็นนครและเทศบาลในแคว้นซาปอริฌเฌียทางภาคตะวันออกเฉียงใต้ของประเทศยูเครน แต่ในปัจจุบันถูกกองทัพรัสเซียยึดครอง ตั้งอยู่ริมฝั่งแม่น้ำมอลอชนาซึ่งไหลผ่านด้านตะวันออกของนครและไหลลงสู่ชะวากทะเลมอลอชนาซึ่งเชื่อมกับทะเลอะซอฟในที่สุด นครมีประชากรประมาณ 150,768 คน (ประมาณการ ค.ศ. 2021)
แมลีตอปอลเป็นเมืองใหญ่ที่สุดเป็นอันดับที่ 2 ของแคว้นซาปอริฌเฌียรองจากซาปอริฌเฌีย และทำหน้าที่เป็นศูนย์กลางการบริหารของเขตแมลีตอปอล
แมลีตอปอลตั้งอยู่บนจุดตัดของทางหลวงยุโรปสายหลักสองสาย ได้แก่ สาย E58 (เวียนนา–อุฌฮอรอด–เคียฟ–รอสตอฟ-นา-โดนู) และสาย E105 (ชีร์เกอเนส–เซนต์ปีเตอส์เบิร์ก–มอสโก–เคียฟ–ยัลตา) นครนี้ได้รับสมญานามว่า "ประตูสู่คาบสมุทรไครเมีย" เนื่องจากก่อนที่รัสเซียจะเข้ายึดครองไครเมียใน ค.ศ. 2014 นั้น ร้อยละ 80 ของรถไฟโดยสารที่มุ่งหน้าไปยังไครเมียจะผ่านนครนี้ และในฤดูร้อนจะมียานพาหนะสัญจรผ่านนครถึง 45,000 คันต่อวัน

**อ้างอิง**
หมวดหมู่:นครในแคว้นซาปอริฌเฌีย
โทโมดาจิ เกมมิตรภาพ

โทโมดาจิ เกมมิตรภาพ (lead=yes) เป็นซีรีส์มังงะญี่ปุ่น  สร้างแนวคิดของเรื่องโดยมิโกโตะ ยามางูจิ เขียนเรื่องและวาดภาพโดยยูกิ ซาโต ตีพิมพ์ในนิตยสารเบ็ซซัตสึโชเน็งแมกกาซีนของสำนักพิมพ์โคดันชะตั้งแต่เดือนธันวาคม พ.ศ. 2556 ได้รับการดัดแปลงเป็นละครโทรทัศน์และภาพยนตร์ไลฟ์แอ็กชันสองเรื่องฉายในปี พ.ศ. 2560 ได้รับการดัดแปลงเป็นซีรีส์อนิเมะโทรทัศน์โดยสตูดิโอโอกูรูโตะ โนโบรุ ออกอากาศตั้งแต่เดือนเมษายนถึงมิถุนายน พ.ศ. 2565

**ตัวละคร**
Katagiri Yūichi
voiced by|จิอากิ โคบายาชิ
รับบทแสดงโดย: เรียว โยชิซาวะ

Mikasa Tenji
voiced by|ไดกิ ฮามาโนะ
รับบทแสดงโดย: ยูกิ ยามาดะ 

Sawaragi Shiho
voiced by|ยูเมะ มิยาโมโตะ
รับบทแสดงโดย: ริโอะ อูจิดะ

Shibe Makoto
voiced by|โทโมฮิโระ โอโนะ
รับบทแสดงโดย: ชิมง โอกูระ

Kokorogi Yutori
voiced by|ซาโตมิ อามาโนะ
รับบทแสดงโดย: นางิ เนโมโตะ


**อ้างอิง**

**แหล่งข้อมูลอื่น**
 เว็บไซต์ทางการที่ Magazine Pocket ja- เว็บไซต์ทางการของไลฟ์แอ็กชัน ja- เว็บไซต์ทางการของอนิเมะ ja- 18652
หมวดหมู่:มังงะที่ตีพิมพ์ในปี พ.ศ. 2556
หมวดหมู่:อนิเมะที่ออกฉายในปี พ.ศ. 2565
หมวดหมู่:ภาพยนตร์ญี่ปุ่น
หมวดหมู่:การ์ตูนญี่ปุ่นแนวโชเน็ง
หมวดหมู่:สยามอินเตอร์คอมิกส์
หมวดหมู่:โอกูรูโตะ โนโบรุ
หมวดหมู่:เมเดียลิงก์
ทองดีฟันขาว

ทองดีฟันขาว (Thong Dee Fun Khao) เป็นภาพยนตร์ไทยแนวแอ็คชั่น - ชีวิต ปี 2560 จาก สหมงคลฟิล์ม อินเตอร์เนชั่นแนล ที่ดัดแปลงจากชีวิตจริงของฮีโร่ในตำนานพระยาพิชัยดาบหัก ทหารผู้ภักดีของสมเด็จพระเจ้าตากสินมหาราช กำกับโดย บิณฑ์ บรรลือฤทธิ์ นำแสดงโดย บัวขาว บัญชาเมฆ , ศรศิลป์ มณีวรรณ์ และ นันทวุฒิ บุญรับทรัพย์ ออกฉายครั้งแรกเมื่อวันที่ 9 กุมภาพันธ์ พ.ศ.2560

**เนื้อเรื่อง**
ภาพยนตร์แอ็คชั่นอิงประวัติศาสตร์ "ทองดี ฟันขาว" เล่าถึงความมุ่งมั่นไม่ย่อท้อ ความกล้าหาญ ความจงรักภักดีของ "ทองดีฟันขาว" นักมวยที่มีพรสวรรค์ที่โชคชะตานำพาเขาให้มาเป็นทหารที่จงรักภักดีต่อสมเด็จพระเจ้าตากสินมหาราช และต่อสู้เพื่อปกป้องประเทศเป็นวีรบุรุษของคนไทยที่รู้จักในชื่อ "พระยาพิชัยดาบหัก"

**นักแสดง**
 บัวขาว บัญชาเมฆ รับบทเป็น จ้อย / ทองดี ฟันขาว / พระยาพิชัยดาบหัก- ศรศิลป์ มณีวรรณ์ รับบทเป็น รำยง- นันทวุฒิ บุญรับทรัพย์ รับบทเป็น เชิด- วรรณภูมิ ทรงสุภาพ รับบทเป็น บุญเกิด- ชุติรดา จันทิตย์ รับบทเป็น หมวยเล็ก- ภูธฤทธิ์ พรหมบันดาล รับบทเป็น เรือง / พระยาตาก (สิน) (ตัวจริง)- กชกร นิมากรณ์ รับบทเป็น แม่สอน- จรัญ งามดี รับบทเป็น ครูห้าว- วัชรชัย สุนทรศิริ รับบทเป็น พันฤทธิ์- นิรุติ สาวสุดชาติ รับบทเป็น นายถึก- คำรณ ลาภาวิวัตร์ รับบทเป็น นายผัน- ณัทกฤช พรหมดนตรี รับบทเป็น ครูหมึก

**นักแสดงรับเชิญ**
 บิณฑ์ บรรลือฤทธิ์ รับบทเป็น ลุงขี้เมา- รพีภัทร เอกพันธ์กุล รับบทเป็น ก่ำ / พระยาตาก (สิน) (ตัวปลอม)- มานพ อัศวเทพ รับบทเป็น ครูเที่ยง- ครรชิต ขวัญประชา รับบทเป็น เจ้าเมืองพิชัย- นัยนา ชีวานันท์ รับบทเป็น เมียของครูเที่ยง- ธีรยุทธ ปรัชญาบำรุง รับบทเป็น เตื่ยของหมวยเล็ก- ธนา สินประสาธน์ รับบทเป็น ครูเมฆ- สหัสชัย ชุมรุม รับบทเป็น ครูนิน- ปรางทอง ชั่งธรรม รับบทเป็น แม่ของจ้อย- แผลงฤทธิ์ แสงซา รับบทเป็น ครูแผง- เก่งกาจ จงใจพระ รับบทเป็น หลวงพ่อ- โยธิน มาพบพันธ์ รับบทเป็น หลวงพ่อ- ณรัฐ พัฒนาพงศ์ชัย รับบทเป็น นายอึ่ง- นพฤทธิ์ ศรีบุตร รับบทเป็น นักมวยที่สู้กับนายทองดีกลางสายฝน- แอม หทัยราษฎร์ รับบทเป็น นักมวยลูกศิษย์ของครูเที่ยง- อาท ลำนารายณ์ รับบทเป็น นักมวยลูกศิษย์ของครูเที่ยง

**อ้างอิง**
หมวดหมู่:ภาพยนตร์ภาษาไทย
หมวดหมู่:ภาพยนตร์ที่ออกฉายในปี พ.ศ. 2560
หมวดหมู่:ภาพยนตร์มวยไทย
โรงพยาบาลเกษมราษฎร์ ศรีบุรินทร์

โรงพยาบาลเกษมราษฎร์ ศรีบุรินทร์ หรือ โรงพยาบาลเกษมราษฎร์ เป็นโรงพยาบาลที่จังหวัดเชียงราย ในภาคเหนือของประเทศไทย ซึ่งเป็นโรงพยาบาลที่สำคัญแห่งหนึ่งของจังหวัด ก่อตั้งเมื่อ พ.ศ. 2536 โดยกลุ่มโรงพยาบาลเกษมราษฎร์ซึ่งตั้งอยู่ที่กรุงเทพมหานคร
โรงพยาบาลอยู่บนทางหลวงแผ่นดินหมายเลข 1 ในเมืองเชียงราย โดยเป็นโรงพยาบาลที่ให้บริการเต็มรูปแบบตลอด 24 ชม. ซึ่งมี 120 เตียง สามารถให้การรักษาพยาบาลตามปกติ และบริการที่ทันสมัยในความเชี่ยวชาญพิเศษที่หลากหลาย

**อ้างอิง**

**แหล่งข้อมูลอื่น**
 Sriburin.KSBR
เกษมราษฎร์ ศรีบุรินทร์
เกษมราษฎร์ ศรีบุรินทร์
ศรีบุรินทร์
หมวดหมู่:โรงพยาบาลที่ก่อตั้งในปี พ.ศ. 2537
ชอปปิง คิง หลุย

ชอปปิง คิง หลุย (쇼핑왕 루이) เป็นละครโทรทัศน์เกาหลีใต้ ที่นำแสดงโดย ซอ อิน-กุก, นัม จี-ฮย็อน, ยุน ซัง-ฮย็อน และ อิม เซ-มี ออกอากาศวันพุธและพฤหัสบดี เวลา 22:00 น. (เวลามาตรฐานเกาหลี) ทางช่องเอ็มบีซีทีวี ตั้งแต่วันที่ 21 กันยายน ถึง 10 พฤศจิกายน ค.ศ. 2016

**เรื่องย่อ**
เป็นโรแมนติกคอมมาดี้เกี่ยวกับ หลุยส์ (ซอ อิน-กุก) ทายาทเศรษฐีที่มักใช้เงินซื้อทุกอย่าง อยู่มาวันหนึ่งเขาสูญเสียความทรงจำจากอุบัติเหตุและได้พบกับ บก-ชิล (นัม จี-ฮย็อน) หญิงสาวจากต่างจังหวัด เธอพยายามตามหาน้องชายของเธอที่หายตัวไป ตอนแรกเธอประหลาดใจกับนิสัยการใช้จ่ายของเขา เธอจึงสอนให้เขาซื้อแต่ของจำเป็นหรือของเล็ก ๆ น้อย ๆ ราคาไม่แพง เธอยังได้เรียนรู้ว่าของจำเป็นสำหรับทุกคนมันไม่เหมือนกัน เนื่องจากขึ้นอยู่กับค่านิยมที่หล่อหลอมชีวิตของทุกคน ทั้งคู่เกิดมาเพื่อดูแลซึ่งกันและกันและนำไปสู่ความรักที่ปฏิเสธไม่ได้

**นักแสดง**

**ตัวละครหลัก**
 ซอ อิน-กุก รับบทเป็น หลุยส์/คัง จี-ซ็อง
 ทายาทคนสุดท้ายที่รอดตายของประธานบริษัท เขาเติบโตขึ้นมาท่ามกลางการเอาอกเอาใจในฝรั่งเศส เขาหันไปบำบัดด้วยการช็อปปิ้งเพื่อบรรเทาความเหงา อยู่มาวันหนึ่งเขาพบว่าตัวเองหลุดเข้าไปอยู่ในกรุงโซลที่พลุกพล่านหลังจากสูญเสียความทรงจำไป- นัม จี-ฮย็อน รับบทเป็น โก บก-ชิล
 สาวบ้านนอกจาก จังหวัดคังวอน ที่มีบุคลิกที่อ่อนหวาน แม้ว่าเธอจะไม่รู้เรื่องราวเกี่ยวกับเทคโนโลยี แต่ บก-ชิล ก็มีความว่องไวและปรับตัวเข้ากับสถานการณ์ได้ดี- ยุน ซ็อง-ฮย็อน เป็น ชา จุง-ว็อน
 ผู้อำนวยการฝ่ายขายของ Gold Group และ Goldline.com เขาเป็นคู่ปรับหัวใจของหลุยส์ ต่อมาเขาตกหลุมรัก มา-รี ลูกน้องของเขาและเพื่อนสมัยเด็กของหลุยส์- อิม เซ-มี รับบทเป็น แพ็ก มา-รี
 เพื่อนสมัยเด็กของหลุยส์ ผู้รักเขาข้างเดียว ต่อมาเธอก็ตกหลุมรัก จุง-ว็อน เจ้านายของเธอ

**งานสร้าง**
ได้มีการวางแผนเขียนบทครั้งแรกในวันที่ 15 กรกฎาคม ค.ศ. 2016 ที่สถานีโทรทัศน์ MBC ในเมือง ซังนัม ประเทศเกาหลีใต้ และเริ่มถ่ายทำในวันที่ 18 กรกฎาคม ซีรีส์เรื่องนี้สร้างจากบทละครตลกโรแมนติกของ โอ จี-ย็อง ซึ่งได้รับรางวัล Excellence Prize จากการประกวด Broadcasting Foundation Scenario Contest ครั้งที่ 7 ซึ่งจัดโดย Broadcasting Contents Promotion Foundation ในปี ค.ศ. 2015 แม้จะมีเนื้อหาธรรมดาทั่วไป แต่ละครเรื่องนี้ก็ได้รับคำชื่นชมทั้งจากแฟนละครและนักวิจารณ์
สถานที่ถ่ายทำฉากปราสาทของหลุยส์ในตอนแรกคือปราสาท Bourron ใกล้กรุงปารีสในประเทศฝรั่งเศส

**อ้างอิง**
หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา‎
หมวดหมู่:ละครโทรทัศน์เกาหลีใต้ในปี พ.ศ. 2559
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
หมวดหมู่:รายการโทรทัศน์ที่มีฉากในประเทศเกาหลีใต้
หมวดหมู่:รายการโทรทัศน์ที่มีฉากในประเทศฝรั่งเศส
หมวดหมู่:ลัทธิบูชาบุคคล

หมวดหมู่:ระบอบเผด็จการ
หมวดหมู่:โฆษณาชวนเชื่อ
หมวดหมู่:โลกของผู้หลงใหลในผู้มีชื่อเสียง
หมวดหมู่:ลัทธิบูชา
บ
หมวดหมู่:ความหลงตนเอง
หมวดหมู่:ความหลงตนเอง

หมวดหมู่:พฤติกรรมมนุษย์
หมวดหมู่:ปัจเจกนิยม
หมวดหมู่:ลักษณะบุคลิกภาพ
หมวดหมู่:อัตตา
ร่มเกล้า

ร่มเกล้า อาจหมายถึง- ถนนร่มเกล้า – ถนนในกรุงเทพมหานคร หรือ ทางหลวงแผ่นดินหมายเลข 3119 สายมีนบุรี–ลาดกระบัง- แยกรามคำแหง-ร่มเกล้า – จุดตัดของถนนรามคำแหงและถนนร่มเกล้า- ถนนศรีนครินทร์-ร่มเกล้า – ถนนในกรุงเทพมหานคร จากถนนศรีนครินทร์ไปยังถนนร่มเกล้าได้- สมรภูมิบ้านร่มเกล้า – การเผชิญหน้าระหว่างประเทศไทยและประเทศลาว บริเวณบ้านร่มเกล้า- โรงเรียนร่มเกล้า – โรงเรียนมัธยมสหศึกษาขนาดกลาง ในจังหวัดสกลนคร- โรงเรียนสารสาสน์วิเทศร่มเกล้า – โรงเรียนของกลุ่มโรงเรียนในเครือสารสาสน์ ในกรุงเทพมหานคร
แองเจลา เดวิส

แองเจลา อีวอน เดวิส (Angela Yvonne Davis; เกิด 26 มกราคม 1944) เป็นนักเคลื่อนไหวทางการเมือง, นักปรัชญา, นักวิชาการและนักเขียนชาวอเมริกัน เธอเป็นอาจารย์ประจำมหาวิทยาลัยแคลิฟอร์เนีย แซนทาครูซ เธอเป็นนักลัทธิมาร์กซิสต์ สมาชิกของพรรคคอมมิวนิสต์สหรัฐ (CPUSA) และเป็นผู้ร่วมก่อตั้งคณะกรรมการแนวร่วมประชาธิปไตยและสังคมนิยม (CCDS) เธอมีผลงานเขียนหนังสือมากกว่าสิบเล่มในประเด็นเกี่ยวกับชนชั้นทางสังคม, สตรีนิยม, ชาติพันธุ์ และระบบเรือนจำของสหรัฐ
เดวิสได้รับรางวัลมากมายรวมถึงรางวัลสันติภาพเลนินจากสหภาพโซเวียต เธอมักถูกอ้างว่าเป็นผู้สนับสนุนความรุนแรงทางการเมืองหลายครั้งในหสรัฐ และเคยถูกวิจารณ์โดยเจ้าหน้าที่ระดับสูงของรัฐบาลสหรัฐ รวมถึงถูกวิจารณ์จากการสนับสนุนสหภาพโซเวียตและรัฐบริวาร เธอได้รับการเสนอชื่อเข้าในหอเกียรติยศสตรีแห่งชาติ และในปี 2020 เธอได้รับการขึ้นชื่อว่าเป็น "สตรีแห่งปี 1971" โดยนิตยสาร ไทม์ ฉบับ 100 สตรีแห่งปี และในปีเดียวกัน เธอยังได้ขึ้นชื่อเป็น 100 บุคคลผู้ทรงอิทธิพลที่สุดแห่งปีของไทม์

**อ้างอิง**
หมวดหมู่:บุคคลจากรัฐแอละแบมา
หมวดหมู่:นักปรัชญาชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:นักวิชาการชาวอเมริกัน
หมวดหมู่:นักลัทธิมาร์กซ์
หมวดหมู่:นักเคลื่อนไหวชาวอเมริกัน
หมวดหมู่:นักวิชาการชาวอเมริกัน
หมวดหมู่:นักสตรีนิยมชาวอเมริกัน
แอนยา

แอนยา (Anya) สามารถหมายถึง

**บุคคล**
 แอนยา เทย์เลอร์-จอย (Anya Taylor-Joy) - นักแสดงและนักเดินแบบ- อันยา โรโซวา (Anya Rozova) - นางแบบแฟชั่นชาวอเมริกัน

**ตัวละครในบันเทิงคดี**
 อัญญา (ศึกเกมการ์ด อสูรล้านปี) - ตัวละครจากเรื่องไดโนมาสเตอร์- อาเนีย (เนกิมะ) - ตัวละครจากเรื่องคุณครูจอมเวท เนกิมะ!- อาเนีย อัลสไตร์ม (Anya Alstreim) - ตัวละครจากเรื่องโค้ด กีอัส- อาเนีย ฟอร์เจอร์ (Anya Forger) - ตัวละครจากเรื่องสปาย × แฟมิลี- อันยา เฮปเบิร์น (Anya Hepburn) - ตัวละครจากเรื่องโซล อีทเตอร์ น็อต!

**ดูเพิ่ม**
 แอนน์
หมวดหมู่:ชื่อภาษาตะวันตก
หมวดหมู่:ชื่อตัว
หมวดหมู่:นามสกุล
อำเภอกลาง (เทศมณฑลแยซด์)

อำเภอกลางของเทศมณฑลแยซด์ (بخش مرکزی شهرستان یزد) เป็นอำเภอในเทศมณฑลแยซด์ จังหวัดแยซด์ ประเทศอิหร่าน จากสำมะโน พ.ศ. 2549 อำเภอนี้มีประชากร 499,808 คนใน 134,300 ครัวเรือน อำเภอนี้แบ่งออกเป็น 3 เมืองคือแยซด์, ชอเฮดีเย และแฮมีดียอ และมีตำบลเพียง 2 ตำบลคือตำบลแฟฮ์แรจและตำบลแฟจร์

**อ้างอิง**
กลาง
ทะเลสาบซาโรมะ

ทะเลสาบซาโรมะ (Saroma-ko) เป็นทะเลสาบชายฝั่ง ตั้งอยู่ในอุทยานแห่งชาติอาบาชิริควาซี ใกล้เมืองซาโรมะ คิตามิ ยูเบ็ตสึ กิ่งจังหวัดโอค็อตสค์ จังหวัดฮกไกโด ประเทศญี่ปุ่น เป็นทะเลสาบที่มีขนาดพื้นที่ใหญ่เป็นอันดับสามของญี่ปุ่น และใหญ่ที่สุดในฮกไกโด
ซาโรมะ
วัดนิกรรังสฤษฎิ์

วัดนิกรรังสฤษฎิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลย่านตาขาว อำเภอย่านตาขาว จังหวัดตรัง มีที่ดินตั้งวัดเนื้อที่ 26 ไร่หนึ่งงาน 54 ตารางวา
วัดนิกรรังสฤษฎิ์เดิมวัดนี้มีนามตามชื่อบ้านว่า วัดย่านตาขาว  ตั้งวัดเมื่อวันที่ 10 พฤษภาคม พ.ศ. 2471 โดยมีนางพัด ณ พัทลุง ภรรยาหลวงเกษตรสมบัติ เมืองปะเหลียน ในสมัยที่เมืองปะเหลียนยังขึ้นกับการปกครองเมืองพัทลุง โดยนางพัดได้บริจาคที่ดินให้สร้างวัดประมาณ 50 ไร่ ได้รับพระราชทานวิสุงคามสีมาเมื่อวันที่ 1 ธันวาคม พ.ศ. 2471 เขตวิสุงคามสีมากว้าง 40 เมตร ยาว 80 เมตร วัดนี้ได้มีการพัฒนาสืบต่อมาโดยลำดับ จนได้รับการยกย่องให้เป็นวัดพัฒนาตัวอย่างจากกรมศาสนาเมื่อ พ.ศ. 2511 ด้านการศึกษาทางวัดได้เปิดสอนพระปริยัติธรรมตั้งแต่ พ.ศ. 2491 โรงเรียนพุทธศาสนาวันอาทิตย์เปิดสอนตั้งแต่ พ.ศ. 2510 รวมถึงยังมีโรงเรียนมัธยมสามัญของวัดเปิดสอนตั้งแต่ระดับชั้นอนุบาลจนถึงชั้นมัธยมศึกษาปีที่ 6 และมีหน่วยอบรมประชาชนประจำตำบลตั้งอยู่ที่วัด
พลเอกเกรียงศักดิ์ ชมะนันท์ อดีตนายกรัฐมนตรีได้มาประกอบพิธียกช่อฟ้าอุโบสถหลังใหม่เมื่อ พ.ศ. 2522 และสมเด็จพระสังฆราชเจ้า กรมหลวงชินวราลงกรณเสด็จมาที่วัดนี้เมื่อ พ.ศ. 2523

**อ้างอิง**
นิกรรังสฤษฎิ์
หมวดหมู่:สิ่งก่อสร้างในอำเภอย่านตาขาว
ชาลส์ แม็กแมน และดาร์วิน จัดจ์

ชาลส์ แม็กแมน (ซ้าย) และดาร์วิน จัดจ์ (ขวา)
ชาลส์ แม็กแมน (Charles McMahon; 10 พฤษภาคม พ.ศ. 2496 – 29 เมษายน พ.ศ. 2518) และ ดาร์วิน ลี จัดจ์  (Darwin Lee Judge; 16 กุมภาพันธ์ พ.ศ. 2499 – 29 เมษายน พ.ศ. 2518) 
เป็นนาวิกโยธินสังกัดกองพันนาวิกโยธินรักษาความปลอดภัย (เอ็มเอสจี) ประจำสถานทูตสหรัฐในกรุงไซ่ง่อน ประเทศเวียดนามใต้ พวกเขาถูกส่งมาที่เวียดนามใต้ ช่วงเดือนมีนาคมถึงเมษายน พ.ศ. 2518 ในช่วงท้ายสงครามเวียดนาม โดยทั้งสองถูกส่งให้มารักษาความปลอดภัย ณ สำนักงานผู้ช่วยทูตทหารของสหรัฐ (ดีเอโอ) ซึ่งตั้งอยู่ติดกับท่าอากาศยานเตินเซินเญิ้ต

**การเสียชีวิต**
ในช่วงก่อนที่ไซ่ง่อนใกล้จะแตก ข้าศึกฝ่ายคอมมิวนิสต์ซึ่งกำลังเข้าประชิดเมืองหลวง ได้ทำการโจมตีด้วยจรวดและปืนใหญ่จากฝ่ายข้าศึกมาที่สนามบินตลอดค่ำคืนจนถึงรุ่งเช้าของวันที่ 29 เมษายน ปรากฏว่าในช่วงเวลาประมาณสามนาฬิกาเศษ ได้มีจรวดขนาด 122 มม. ลูกหนึ่งของข้าศึกพุ่งมาตกใส่จุดรักษาการของทั้งสอง ทำให้นาวิกโยธินรักษาความปลอดภัยทั้งสองนายเสียชีวิตทันที
ศพของพวกเขาถูกนำไปเก็บไว้ในโรงพยาบาลมิชชันซึ่งตั้งอยู่ใกล้กับท่าอากาศยาน และด้วยสถานการณ์ที่เกิดความโกลาหลสับสนอลหม่านในช่วงนั้น ทำให้ศพของนาวิกโยธินตกสำรวจจากความผิดพลาดของเจ้าหน้าที่โรงพยาบาลที่เข้าใจว่าได้ส่งศพคืนกลับไปแล้ว เมื่อสงครามสงบลง ครอบครัวของนาวิกโยธินที่สูญหายนี้จึงได้ดำเนินการค้นหาร่างของลูก ๆ ของพวกเขาเพื่อนำกลับสหรัฐ โดยการติดต่อวุฒิสมาชิกเท็ด เคนนิดี ให้ช่วยเป็นผู้ดำเนินเรื่อง โดยประสานงานผ่านคณะอนุกรรมาธิการผู้ลี้ภัยของวุฒิสภาเพื่อเป็นตัวกลางไปเจรจากับรัฐมนตรีการต่างประเทศของรัฐบาลปฏิวัติเฉพาะกาลแห่งเวียดนามใต้ ในที่สุดการนำศพของนาวิกโยธินทั้งสองนายออกจากเวียดนามก็เป็นผลสำเร็จ ศพได้รับการเคลื่อนย้ายจากกรุงไซ่ง่อนมาพักไว้ที่ท่าอากาศยานดอนเมืองเพื่อส่งกลับสหรัฐในช่วงเดือนกุมภาพันธ์ พ.ศ. 2519

**อ้างอิง**
หมวดหมู่:สงครามเวียดนาม
หมวดหมู่:พ.ศ. 2518
หมวดหมู่:ประวัติศาสตร์เวียดนามใต้
หมวดหมู่:นาวิกโยธินสหรัฐ
หมวดหมู่:กลุ่มสอง
วัดนางเหล้า

วัดนางเหล้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชุมพล อำเภอสทิงพระ จังหวัดสงขลา มีที่ดินตั้งวัดเนื้อที่ 18 ไร่ มีกำแพงวัดทั้ง 4 ด้านเป็นอาณาเขต ปัจจุบันมีพระครูธรรมกถาสุนทร (อิทธิกร) เป็นเจ้าอาวาส
วัดนางเหล้า หรือ วัดนางลาว สร้างขึ้นประมาณ พ.ศ. 2225 โดยมีอุบาสิกาชื่อนางลาว มีจิตศรัทธาบริจาคที่ดินและสร้างวัด ต่อมาชาวบ้านเรียกชื่อเพี้ยนไปเป็นวัดนางเหล้า จากนั้นเมื่อ พ.ศ. 2538 ได้มีการขออนุญาตต่อกรมการศาสนาขอเปลี่ยนชื่อใหม่ว่า วัดลาวัณย์วราราม (มีความหมายว่าวัดมีความงามอันยอดเยี่ยม) แต่ยังไม่ได้รับการพิจารณาตามที่เสนอขอเปลี่ยนชื่อวัด วัดได้รับพระราชทานวิสุงคามสีมาเมื่อ พ.ศ. 2449
ด้านการศึกษา มีโรงเรียนการประถมศึกษาขึ้นในวัดตั้งแต่ พ.ศ. 2497 และได้ให้อุปการะตลอดมา 

**รายนามเจ้าอาวาส**
 หลวงพ่อจันทร์ - เจ้าอธิการแก้ว พุทธมุณี- พ่อท่านเอียด - พ่อท่านคล้าย- พระอธิการพลอย เขมิโก- พระครูประภัสสรขันติคุณ (ผ่อง ขันติพโล)- พระครูธรรมกถาสุนทร (อิทธิกร)

**อ้างอิง**
นางเหล้า
เทร์รี อิโต

เทรูโอะ อิโต (Itō Teruo; เกิดวันที่ 27 ธันวาคม ค.ศ. 1949 ที่สึกิจิ เขตชูโอ โตเกียว ประเทศญี่ปุ่น) รู้จักกันในชื่อ เทร์รี อิโต (Terry Ito; Terī Itō) เป็นผู้กำกับ ผู้ผลิตรายการโทรทัศน์ นักวิจารณ์ และนักเขียนชาวญี่ปุ่น ชื่อ "เทร์รี" มาจาก "เทรูโอะ" ชื่อของเขา ที่อยู่บรรพบุรุษของเขาอยู่ที่โยโกชิบาฮิการิ อำเภอซัมบุ จังหวัดชิบะ

**อ้างอิง**

**แหล่งข้อมูลอื่น**
 Locomotion Co. Ltd ja
** Profile ja
หมวดหมู่:ผู้กำกับชาวญี่ปุ่น
หมวดหมู่:ผู้ผลิตรายการโทรทัศน์ชาวญี่ปุ่น
หมวดหมู่:นักวิจารณ์ชาวญี่ปุ่น
หมวดหมู่:นักเขียนชาวญี่ปุ่น
หมวดหมู่:บุคคลจากเขตชูโอ (โตเกียว)
แม่แบบ:กล่องข้อมูล เจ้าหน้าที่ตำรวจ/doc

Infobox police officer is an infobox for use in articles about notable police officers. If a notable subject is also a police officer, this template can be called from within other templates that are based on infobox person using the 1=module= parameter in the parent infobox and 1=child=yes in this infobox. 

**การใช้งาน**
Separate multiple values using plainlist or ubl, or flatlist or hlist

**Example**

**ตัวอย่างการใช้งาน**

**ดูเพิ่ม ==